CELEX: 32014D0155
Language: lv
Date: 2014-03-19 00:00:00
Title: 2014/155/ES: Komisijas Īstenošanas lēmums ( 2014. gada 19. marts ), ar ko atbilstīgi Eiropas Parlamenta un Padomes Regulai (EK) Nr. 258/97 atļauj laist tirgū koriandra sēklu eļļu kā jaunu pārtikas produktu sastāvdaļu (izziņots ar dokumenta numuru C(2014) 1689)

21.3.2014   
            
            
               LV
            
            
               Eiropas Savienības Oficiālais Vēstnesis
            
            
               L 85/13
            
         
      KOMISIJAS ĪSTENOŠANAS LĒMUMS
   
   (2014. gada 19. marts),
   ar ko atbilstīgi Eiropas Parlamenta un Padomes Regulai (EK) Nr. 258/97 atļauj laist tirgū koriandra sēklu eļļu kā jaunu pārtikas produktu sastāvdaļu
   (izziņots ar dokumenta numuru C(2014) 1689)
   (Autentisks ir tikai teksts angļu valodā)
   (2014/155/ES)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 1997. gada 27. janvāra Regulu (EK) Nr. 258/97, kas attiecas uz jauniem pārtikas produktiem un jaunām pārtikas produktu sastāvdaļām (1), un jo īpaši tās 7. pantu,
   tā kā:
   
               (1)
            
            
               Uzņēmums Nestec Ltd2011. gada 21. jūlijā Īrijas kompetentajām iestādēm iesniedza lūgumu par koriandra sēklu eļļas kā jaunas pārtikas produktu sastāvdaļas laišanu tirgū.
            
         
               (2)
            
            
               Īrijas kompetentā pārtikas novērtēšanas iestāde 2011. gada 19. oktobrī sniedza sākotnējo novērtējuma ziņojumu. Šajā ziņojumā Īrijas pārtikas nekaitīguma iestāde norādīja, ka tā nav konstatējusi, ka koriandra sēklu eļļu saturošu uztura bagātinātāju lietošana piedāvātajā daudzumā, proti, 600 mg dienā, radītu bažas par nekaitīgumu, un tāpēc uzskata, ka šī jaunā pārtikas produktu sastāvdaļa atbilst kritērijiem, kuri attiecībā uz jauniem pārtikas produktiem noteikti Regulas (EK) Nr. 258/97 3. panta 1. punktā.
            
         
               (3)
            
            
               Komisija 2011. gada 8. novembrī sākotnējo novērtējuma ziņojumu nosūtīja visām dalībvalstīm.
            
         
               (4)
            
            
               Regulas (EK) Nr. 258/97 6. panta 4. punkta pirmajā daļā noteiktajā 60 dienu laikposmā tika sniegti pamatoti iebildumi.
            
         
               (5)
            
            
               Komisija 2013. gada 14. februārī apspriedās ar Eiropas Pārtikas nekaitīguma iestādi (EFSA) un lūdza tai veikt papildu novērtējumu par koriandra sēklu eļļu kā pārtikas produktu sastāvdaļu saskaņā ar Regulu (EK) Nr. 258/97.
            
         
               (6)
            
            
               
                  EFSA2013. gada 10. oktobrī pieņēma zinātnisku atzinumu par koriandra sēklu eļļas kā pārtikas produktu sastāvdaļas nekaitīgumu (2), kurā secināts, ka, lietojot šo pārtikas produktu sastāvdaļu piedāvātajos veidos un daudzumos, tā ir nekaitīga.
            
         
               (7)
            
            
               Zinātniskajā atzinumā sniegtais pamatojums ir pietiekams, lai secinātu, ka koriandra sēklu eļļa, lietota piedāvātajos veidos un daudzumos, atbilst Regulas (EK) Nr. 258/97 3. panta 1. punktā noteiktajiem kritērijiem.
            
         
               (8)
            
            
               Eiropas Parlamenta un Padomes Direktīvā 2002/46/EK (3) ir noteiktas prasības attiecībā uz uztura bagātinātajiem. Koriandra sēklu eļļas lietošana būtu jāatļauj, neskarot šā tiesību akta prasības.
            
         
               (9)
            
            
               Šajā lēmumā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,
            
         IR PIEŅĒMUSI ŠO LĒMUMU.
   1. pants
   Koriandra sēklu eļļu, kā norādīts pielikumā, drīkst laist Savienības tirgū kā jaunu pārtikas produktu sastāvdaļu lietošanai uztura bagātinātājos ar maksimālo dienas devu 600 mg, neskarot konkrētus Direktīvas 2002/46/EK noteikumus.
   2. pants
   Ar šo lēmumu atļautās koriandra sēklu eļļas nosaukums to saturošo pārtikas produktu marķējumā ir “koriandra sēklu eļļa”.
   3. pants
   Šis lēmums ir adresēts Nestec Ltd, Avenue Nestle 55, 1800 Vevey, Switzerland.
   
      Briselē, 2014. gada 19. martā
      
         
            Komisijas vārdā –
         
            Komisijas loceklis
         
         Tonio BORG
         
      
   
   
      (1)  OV L 43, 14.2.1997., 1. lpp.
   
      (2)  EFSA Journal 2013, 11(10):3422.
   
      (3)  Eiropas Parlamenta un Padomes 2002. gada 10. jūnija Direktīva 2002/46/EK par dalībvalstu tiesību aktu tuvināšanu attiecībā uz uztura bagātinātājiem (OV L 183, 12.7.2002., 51. lpp.).
   
      PIELIKUMS
      
         KORIANDRA SĒKLU EĻĻAS SPECIFIKĀCIJA
      
      
         Definīcija
      
      Koriandra sēklu eļļa ir taukskābju glicerīdus saturoša eļļa, ko ražo no koriandra (Coriandrum sativum L.) sēklām.
      
         Taukskābju sastāvs
      
      
                  Palmitīnskābe (C16:0)
               
               
                  2–5 %
               
            
                  Stearīnskābe (C18:0)
               
               
                  < 1,5 %
               
            
                  Petroselīnskābe (cis-C18:1(n-12))
               
               
                  60–75 %
               
            
                  Oleīnskābe (cis-C18:1(n-9))
               
               
                  8–15 %
               
            
                  Linolīnskābe (C18:2)
               
               
                  12–19 %
               
            
                  α-linolīnskābe (C18:3)
               
               
                  < 1,0 %
               
            
                  Transtaukskābes
               
               
                  Ne vairāk kā 1 %
               
            
         Apraksts: iedzeltena krāsa, pliekana garša.
      
         Identifikācija
      
      
                  
                     CAS Nr.
               
               
                  8008-52-4
               
            
         Tīrība
      
      
                  Refrakcijas koeficients (20 °C)
               
               
                  1,466–1,474
               
            
                  Skābes skaitlis
               
               
                  Ne vairāk kā 0,6 mg KOH/g
               
            
                  Peroksīda skaitlis
               
               
                  Ne vairāk kā 5 mekv/kg
               
            
                  Joda skaitlis
               
               
                  88–102 vienības
               
            
                  Pārziepošanas skaitlis
               
               
                  186–198 mg KOH/g
               
            
                  Nepārziepojamā viela
               
               
                  Ne vairāk kā 15 g/kg